149. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 232677 της 2/11 Δεκ. 1980 (ΦΕΚ Β΄ 1263) Περί εσωτερικής διαρθρώσεως Τμήματος Τύπου και Δημοσίων Σχέσεων Δ/νσεως Πληροφοριών. Έχοντας υπόψη: 1.Τις διατάξεις: α)Της παρ. 4 του άρθρ. 2 του Νόμ. 51/1975 «περί αναδιαρθρώσεως των δημοσίων πολιτικών υπηρεσιών». β)Της περιπτ. στ΄ της παρ. 3 του άρθρ. 3 του Π.Δ. 998/1980 «περί τροποποιήσεως και συμπληρώσεως του Π.Δ. 433/1977 «περί Οργανισμού του Υπουργείου Γεωργίας». 2.Τις ανάγκες της Υπηρεσίας, αποφασίζουμε: 1.Το Τμήμα Τύπου και Δημοσίων Σχέσεων της Δ/νσεως Πληροφορήσεως διαρθρούται σε Γραφεία ως ακολούθως: α)Γραφείο Τύπου  β)Γραφείο Δημοσίων Σχέσεων. 2.Εις την αρμοδιότητα των ως άνω Γραφείων υπάγονται: α)Γραφείο Τύπου: αα)Η παρακολούθηση των δημοσιευμάτων του Ελληνικού και ξένου τύπου των αναφερομένων εις την άσκησιν της γεωργικής πολιτικής και η ενημέρωση των αρμοδίων παραγόντων και Υπηρεσιών του Υπουργείου. ββ)Η επισκόπηση του Ελληνικού και ξένου τύπου προς ενημέρωσιν των Κυβερνητικών Οργάνων και των Υπηρεσιών. γγ)Η συγκέντρωση, αξιολόγηση και αξιοποίηση των δημοσιευμάτων του τύπου δια της συντάξεως ανακοινώσεων επί των απόψεων του Υπουργείου εξ αφορμής των θιγομένων θεμάτων. δδ)Η αξιολόγηση και δημοσιογραφική επεξεργασία του υλικού εκ της δραστηριότητος και των εκδηλώσεων εν γένει του Υπουργείου, δια την σύνταξιν ανακοινώσεων. β)Γραφείο Δημοσίων Σχέσεων: αα)Η οργάνωση των πάσης φύσεως εκδηλώσεων, αίτινες αποσκοπούν εις την προβολήν και δημοσιότητα της εν γένει δραστηριότητος του Υπουργείου Γεωργίας. ββ)η οπτικοακουστική αξιοποίηση του υλικού εκ της δραστηριότητος και των εκδηλώσεων εν γένει του Υπουργείου, δια της οργανώσεως ραδιοφωνικών και τηλεοπτικών εκπομπών, συνεντεύξεων ως και με φωτορεπορτάζ. (Μετά τη σελ. 50,08) Σελ.  50,09 Τεύχος 766-Σελ.91 Οργανισμός Υπουργείου Γεωργίας 16.Α.α.149 γγ)Η μέριμνα για την ενημέρωση των δημοσιογράφων επί του ανακοινωσίμου υλικού και η παροχή διευκολύνσεων προς αυτούς κατά την άσκηση του έργου των. δδ)Η ανάλυση επί των τάσεων και αντιδράσεων των φορέων της κοινής γνώμης. 